POUŽÍVANIE FUNKCIÍ ZOBRAZENIA
Tabuľka umožňuje využívať pestré možnosti filtrovania pri zobrazovaní údajov v kombinácii so skrývaním nezaujímavých stĺpcov alebo riadkov. Pre správne fungovanie používajte Microsoft Office 2003 a novšie verzie.
Filter predstavujú čierne trojuholníčky v riadku (6) – hlavička. Ak je filter aktívny, trojuholníček vo filtrovanom stĺpci je modrý a modré sú aj čísla vľavo označujúce riadky.
Kliknutím na trojuholníček sa roztvorí zoznam všetkých položiek v danom stĺpci a možnosti ich hromadného usporiadania. Výberom prvých dvoch položiek sa zvolí abecedné zoradenie celej tabuľky podľa daného stĺpca. Položka „Všetko“ zruší filter pre daný stĺpec. Ďalšie položky slúžia len na filtrovanie vybraných údajov. Zložitejší filter sa dá nadefinovať položkou „Vlastné...“.  Prázdne / neprázdne bunky  na samom spodku zoznamu sú pre tieto štatistiky nevyužiteľné, pretože aj v naoko prázdnych bunkách sú spravidla údaje, avšak písané bielou farbou písma.
Sprísniť kritériá filtra možno postupným filtrovaním vo viacerých stĺpcoch.
Zobrazovanie / skrývanie stĺpcov alebo riadkov: preklikávaním medzi číslicami 1 a 2, umiestnených v ľavom hornom rohu tabuľky. K predvoleným sa dajú pridať aj ďalšie stĺpce alebo riadky s prepínaním skrývania.

ZOBRAZENIA
Všetky výkony: Aktuálne zobrazenie
V tabuľke sú zobrazené všetky zachytené výkony všetkých aj zahraničných bežcov na štatisticky sledovaných tratiach.  Tabuľka je zoradená podľa najlepšieho času (u hodinoviek vzdialenosti), pričom dátum narodenia a klub je podľa štatistických pravidiel uvedený (resp. viditeľný) len pri prvom výskyte mena, t.j. pri najlepšom čase bežca. Mená prvých 10 bežcov pri každom zobrazení sú zvýraznené modrým tučným písmom.
Zobrazenie iba najlepších výkonov každého bežca: Kliknite na trojuholníček v stĺpci „Výkon“ a zvoľte hodnotu 1.
Úplná výsledková listina z pretekov: Kliknite obdobne na trojuholníček v stĺpci „Preteky“ a v roztváracom zozname vyberte miesto pretekov. Ak sa vedľa bežca zobrazí dátum narodenia a klub, ide o jeho najlepší výkon v aktuálnom roku. 
Zobrazenie všetkých výsledkov konkrétneho bežca: Kliknite na trojuholníček v stĺpci „Priezvisko a meno“ a vyberte meno bežca.
Zobrazenie bežcov podľa klubovej príslušnosti: Kliknite na trojuholníček v stĺpci „Klub“ a vyberte klub.
Zoradenie podľa abecedy: Kliknite na trojuholníček v zvolenom stĺpci a na vrchu roztváracieho zoznamu kliknite na „Zoradiť vzostupne / zostupne“.
Návrat k zobrazeniu bez filtra: Kliknite na modrý trojuholníček vo filtrovanom stĺpci a zvoľte „Všetko“.

VYSVETLENIE ZOBRAZOVANÝCH ÚDAJOV
Poradie (A): je to premenlivé poradie priradené k aktuálne zobrazeným riadkom podľa filtra. Počet riadkov (A5) sčíta aktuálne zobrazené riadky.
Priemerný čas (B5): premenlivý priemer aktuálne zobrazených časov.
Por. M, Ž (E): pevné poradie podľa pohlavia (muži, ženy) v daných pretekoch.
Priezvisko a meno (F): „-?“ za menom znamená neistotu v pravopise mena.
Dátum nar. (G): Ak je známy presný deň, je uvádzaný vo formáte „dd.mm.yy“.  Priemerný vek (G5) je premenlivý, avšak skreslený vynechaním tých bežcov, u ktorých nie je uvedený presný deň narodenia.
Dátum pretekov (K): vo formáte „dd.mm“.
Počet štartov (L): počet absolvovaných pretekov bežca na danej trati v aktuálnom roku.
Výkon (M): Odstupňované hodnoty výkonov daného bežca.
Strata na víťaza (O, P): premenlivé údaje, vzťahujú sa k najlepšiemu aktuálne zobrazenému času. Koeficient je podiel času hodnoteného bežca a najlepšieho zobrazeného času.
Pomerné poradie (Q): je to fiktívne percenuálne poradie, čiže poradie pri pomyselných 100 účastníkoch.
Vek (R): vzťahuje sa ku dňu pretekov.

ŹIADOSŤ O SPOLUPRÁCU
1. Opravy chybných a doplnenie neúplných údajov v uverejnených bežeckých rebríčkoch (overenie správnosti mien, klubov, upresnenie dňa narodenia)
2. Priebežné zasielanie výsledkových listín alebo internetových odkazov na ne (s výnimkou tých, ktoré sú prístupné na www.beh.szm.sk, www.42195.sk). Najlepšie v elektronickej podobe – Excel, ale aj skenované. Zvlášť účasť slovenských bežcov v zahraničí.
3. Organizátori pretekov: Precíznosť spracovania a zjednotenie formy výsledkových listín. Vzor spracovania zašlem na požiadanie.

Kontakt na spracovateľa výsledkov: Kliknutím na meno spracovateľa Karol Labaš  v záhlaví tabuľky sa otvorí formulár Outlook na odoslanie pošty aj s ďalšími kontaktnými údajmi na autora.